VALSTYBĖS ĮMONĖS

IGNALINOS ATOMINĖS ELEKTRINĖS

PROJEKTŲ VALDYMO DEPARTAMENTO

STATYBOS ORGANIZAVIMO IR GRIOVIMO PROJEKTŲ SKYRIUS

TVIRTINU

Generalinis direktorius

*(Patvirtinta pažangiuoju*

*elektroniniu parašu)*

Linas Baužys

ŽEMĖS DARBŲ VYKDYMO valstybės įmonės Ignalinos atominės elektrinės TERITORIJOJE

 INSTRUKCIJA

\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_\_

Visaginas

 keičia: DVSed-1012-21V2 DVSed-1012-21V3

|  |
| --- |
| Statinių statyba ir griovimas |
| Naudojimo pradžios data | 2024- |
| Dokumento atnaujinimo data |  |

# tikslas

Ši Instrukcija nustato žemės darbų vykdymo tvarką valstybės įmonės Ignalinos atominės elektrinės teritorijoje.

# NAUDOJIMO sritis

* 1. Šia Instrukcija turi vadovautis IAE padalinių ir rangovinių organizacijų darbuotojai, vykdantys žemės darbus pagal techninio reglamento STR 1.06.01:2016 ,,Statybos darbai. Statinio statybos priežiūra „reikalavimus įmonės padalinių eksploatuojamų inžinerinių tinklų apsaugos zonose.
	2. Šios Instrukcijos peržiūrėjimo terminas – esant būtinybei.

# atsakomybė

* 1. IAE padalinių vadovai atsako:
		1. už asmenų, atsakingų už žemės darbų vykdymo techninių sąlygų padalinių eksploatuojamų statinių, įrenginių bei inžinerinių tinklų apsaugos zonose nustatymą ir žemės darbų priežiūrą, skyrimą;
		2. už nurodymų-leidimų žemės darbams padalinių eksploatuojamų statinių, įrenginių bei inžinerinių tinklų apsaugos zonose išdavimo organizavimą;
		3. už rangovinių organizacijų informavimą apie žemės darbų vykdymo IAE tvarką.
	2. Statybos organizavimo ir griovimo projektų skyriaus vadovas atsako:
		1. už orderių-leidimų žemės darbams rengimo ir išdavimo organizavimą.
		2. už IAE teritorijos topografinių duomenų kaupimo ir tvarkymo organizavimą;
		3. už geodezinių darbų IAE teritorijoje organizavimą.
	3. SO ir GPS vyresnysis geodezijos inžinierius atsako:
		1. už geodezinių matavimų pilnumą ir tikslumą, topografinių duomenų kokybės kontrolę;
		2. už įmonės topografinių erdvinių objektų rinkinių sudarymą, IAE teritorijos generalinio plano formavimą ir tvarkymą.
		3. už orderių-leidimų žemės darbams rengimą ir apskaitą.
	4. Rangovinių organizacijų vadovai atsako už žemės darbų IAE teritorijoje vykdymą pagal šios instrukcijos reikalavimus.

# apibrėžimai ir sANtrumpOS

* 1. **Apibrėžimai**
* **Žemės darbai** – viena iš statinio statybos bendrųjų darbų rūšių, kada statybos reikmėms perkasama natūrali žemė, supilama atvežta žemė ar vykdomi požeminiai darbai.
* **Inžineriniai tinklai** – ne pastatuose įrengti vandentiekio, kanalizacijos, šilumos tinklų, dujotiekio, naftos ar kito kuro vamzdynai, technologiniai vamzdynai, elektros tiekimo linijos, ryšio ir telekomunikacijų kabeliai su maitinimo šaltiniais ir įrenginiais.
* **Nurodymas** – raštiškas leidimas dirbti. Jame nurodomas darbų pavadinimas, vieta, laikas ir darbo sąlygos, būtinos saugos priemonės, brigados sudėtis ir asmenys, atsakingi už darbuotojų saugą ir sveikatą.
* **Orderis-leidimas** – raštiškas leidimas vykdyti žemės darbus IAE teritorijoje, kuris nustato darbų sudėtį, vietą, laiką, vykdytoją ir darbų vykdymo technines sąlygas.
* **Apsaugos zona** – teisės aktais nustatyti žemės plotai (ruožai), kuriuose ribojami žemės darbai.
* **Techninės sąlygos** – žemės darbų vykdymo sąlygos statinių, įrenginių bei inžinerinių tinklų apsaugos zonose.
* **IAE teritorija** –VĮ Ignalinos atominės elektrinės valdomi valstybinės žemės sklypai.
	1. **Santrumpos**
* **VĮ IAE –** valstybės įmonė Ignalinos atominė elektrinė.
* **PVD** – Projektų valdymo departamentas.
* **KR ir AD** - Korporatyvinių reikalų ir administravimo departamentas.
* **VP ir FD** - Veiklos planavimo ir finansų departamentas.
* **TD** - Technologijų departamentas.
* **FSSK** -Fizinės saugos skyrius.
* **TPS** – Techninės priežiūros skyrius.
* **MIVS** - Materialinių išteklių valdymo skyrius.
* **ŪS** - Ūkio skyrius.
* **TRS** - Transporto skyrius.
* **RSS** - Radiacinės saugos skyrius.
* **IS** - Išmontavimo skyrius.
* **RATS** - Radioaktyviųjų atliekų tvarkymo skyrius.
* **KGS** - Konstravimo ir gamybos skyrius.
* **RAAS** - Radioaktyviųjų atliekų atliekynų skyrius.
* **SO ir GPS** – Statybos organizavimo ir griovimo projektų skyrius.
* **VPGV** – Visagino priešgaisrinė gelbėjimo valdyba.
* **SDTP**  – Statybos darbų technologijos projektas.

# nuorodos

* 1. Instrukcija parengta remiantis ir vadovaujantis šiais dokumentais:
		1. Lietuvos Respublikos Statybos įstatymas, 2001-11-08 Nr. IX-583;
		2. Lietuvos Respublikos Geodezijos ir kartografijos įstatymas, 2001-06-28 Nr. IX-415;
		3. Statybos techninis reglamentas STR 1.06.01:2016 ,,Statybos darbai. Statinio statybos priežiūra“, [DVSnd-0025-35](https://dmsd.iae.lt/avilys/actDHSDocumentShow?docOid=C17EA78BF6B04C87AF5C70ECD978A047);
		4. Statybos techninis reglamentas STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, DVSnd‑0025‑36;
		5. Geodezijos ir kartografjos techninis reglamentas GKTR 2.11.03:2014 „Topografinių erdvinių objektų rinkinys ir topografinių erdvinių objektų sutartiniai ženklai“;
		6. Geodezijos ir kartografjos techninis reglamentas GKTR 2.08.01:2000 ,,Statybiniai inžineriniai geodeziniai tyrinėjimai“, NTdok-0025-57;
		7. Lietuvos Respublikos Vyriausybės 2019 m. gruodis 13 d. nutarimas Nr. 2019-20145 „Dėl Lietuvos Respublikos specialiųjų žemės naudojimo sąlygų įstatymo įgyvendinimo“;
		8. Elektrinių ir elektros tinklų eksploatavimo taisyklės, DVSnd-0051-47;
		9. Elektroninių ryšių infrastruktūros įrengimo, žymėjimo, priežiūros ir naudojimo taisyklės, DVSnd-0051-49;
		10. Tvarkomų teritorijų priskyrimo IAE padaliniams schema, DVSed-0921-745;
		11. Valstybės įmonės Ignalinos atominės elektrinės branduolinio saugumo politika, DVSta-0101-9;
		12. Valstybės įmonės Ignalinos atominės elektrinės kokybės vadybos politika, DVSta‑0101‑12V1;
		13. Valstybės įmonės Ignalinos atominės eksploatacinių dokumentų rengimo tvarkos aprašas, DVSta-0208-35.

# IŠANKSTINĖS SĄLYGOS

* 1. IAE teritorijoje draudžiama vykdyti žemės darbus be orderio-leidimo, išduoto šios instrukcijos nustatyta tvarka. Ši sąlyga netaikoma avariniams darbams.
	2. Padalinių, eksploatuojančių jiems priskirtas teritorijas, statinius ir inžinerinius tinklus, vadovai privalo potvarkiais skirti ne mažiau kaip 2 darbuotojus atstovais, atsakingais už žemės darbų vykdymo techninių sąlygų nustatymą ir žemės darbų priežiūrą.
	3. Informacija apie paskirtus atstovus (pareigos, vardai, pavardės ir kontaktiniai duomenys) turi būti pateikiama SO ir GPS kiekvienais metais iki sausio 31 d., o dėl nenumatytų priežasčių pasikeitus atsakingiems darbuotojams – nedelsiant.

# APRIBOJIMAI

* 1. Vykdant naują statybą, žemės darbai gali būti pradėti tik gavus statybos leidimą.
	2. Orderio-leidimo galiojimo laikas gali būti pratęstas, jei žemės darbų vykdymo techninės sąlygos nepasikeitė.
	3. Orderio-leidimo galiojimo laiką gali apriboti padalinio, kurio teritorijoje vykdomi žemės darbai, išduotas nurodymas.
	4. DRAUDŽIAMA savavališkai plėsti orderiu-leidimu nustatytą žemės darbų zoną.
	5. DRAUDŽIAMA užpilti gruntu nutiestus inžinerinius tinklus ir kitus sumontuotus inžinerinius statinius, kol yra neatliktos inžinerinių tinklų geodezinės nuotraukos ir nepasirašyti paslėptų darbų aktai.

# veiksmų tvarka

* 1. **Orderių-leidimų rengimas**
		1. Orderius-leidimus rengia ir išduoda SO ir GPS pagal IAE padalinių arba organizacijų, sudariusių su IAE rangos sutartis, paraiškas.
		2. Paraiškoje (formos pavyzdys pateiktas šios instrukcijos priede 1) turi būti nurodyta:
* žemės darbus vykdančios įmonės, padalinio pavadinimas, juridinis adresas;
* žemės darbų vykdymo vieta;
* žemės darbų tikslas ir pobūdis;
* žemės darbų vykdymo pradžia ir pabaiga;
* žemės darbų vykdytojo vardas, pavardė ir kontaktiniai duomenys.
	+ 1. Prie paraiškos turi būti pridedama:
* vykdant naują statybą ar rekonstruojant, turi būti pateikta nustatyta tvarka suderinta ir patvirtinta projektinė dokumentacija (techniniai-darbo, darbo brėžiniai arba SDTP). Projektinė dokumentacija turi būti registruota IAE Archyve ir pažymėta spaudu ,,Pritariu statyti”;
* rangovinės organizacijos turi pateikti rangos sutarties su IAE kopiją;
* remonto darbus vykdantys IAE padaliniai turi pateikti schemą su numatoma žemės darbų vykdymo vieta.
	+ 1. Vykdant naują statybą ar rekonstruojant, paraiška su pridedama dokumentacija turi būti pateikta SO ir GPS ne vėliau kaip likus 5 dienoms iki žemės darbų vykdymo pradžios.
		2. Orderyje-leidime (formos pavyzdys pateiktas šios instrukcijos priede 2) nurodomi:
* žemės darbus vykdančios įmonės, padalinio pavadinimas ir juridinis adresas;
* žemės darbų vykdytojo vardas, pavardė ir kontaktiniai duomenys;
* žemės darbų vykdymo vieta;
* žemės darbų tikslas ir pobūdis;
* orderio-leidimo galiojimo laikas;
* dokumentacija, kurios pagrindu vykdomi žemės darbai;
* padalinių atstovų, atsakingų už žemės darbų techninių sąlygų nustatymą, pareigos, vardai, pavardės ir kontaktiniai duomenys;
* žemės darbų vykdymo techninės sąlygos.
	+ 1. Prie orderio-leidimo pridedama žemės darbų vykdymo schema, parengta remiantis IAE suvestiniu vykdomuoju generaliniu planu, turima topografine medžiaga bei pateikta dokumentacija.
		2. Žemės darbų vykdymo schemoje nurodoma darbų vykdymo ribos, darbų vykdymo vietoje esančių laikinų ir nuolatinių komunikacijų bei statinių padėtis plane ir slūgsojimo gyliai arba altitudės.
		3. Žemės darbų vykdytojas privalo suderinti žemės darbų vykdymo technines sąlygas su padalinių, žemės darbų zonoje eksploatuojančių teritorijas, statinius ir inžinerinius tinklus, atstovais. Įrašai apie derinimą daromi orderio-leidimo 2-ame lape.
		4. Suderintą orderį-leidimą pasirašo SO ir GPS atsakingas asmuo ir žemės darbų vykdytojas.
		5. Orderis-leidimas žemės darbams rengiamas dviem egzemplioriais. Vienas egzempliorius perduodamas žemės darbų vykdytojui, antras – paliekamas saugoti SO ir GPS.
	1. **Nurodymo žemės darbams vykdyti išdavimas**
		1. Nurodymas išduodamas visam žemės darbų kompleksui, žemės darbų vykdytojui pateikus šiuos dokumentus:
* patvirtintą orderį-leidimą žemės darbams;
* SDTP (jei reikalingas);
* darbų planą-grafiką (jei reikalingas), suderintą su padalinio, eksploatuojančio teritoriją, kuriose vykdomi žemės darbai, atstovu, su padalinių atstovais, atsakingais už žemės darbų techninių sąlygų derinimą, bei patvirtintą darbus vykdančio padalinio vadovo.
	+ 1. Naujos statybos darbai, pastatų demontavimo, rekonstravimo darbai vykdomi remiantis statinių perdavimo aktu ir bendru darbų vykdymo nurodymu, kurį išduoda padalinys, eksploatuojantis teritoriją.
		2. Nurodymą remonto darbams vykdyti išduoda padalinys, eksploatuojantis statinius ir inžinerinius tinklus.
	1. **Žemės darbų vykdymas**
		1. Prieš pradėdamas darbus žemės darbų vadovas privalo pasirašytinai supažindinti darbuotojus su orderyje-leidime nurodytomis darbų vykdymo techninėmis sąlygomis.
		2. Žemės darbų tvarka ir eiliškumas nustatomi planu-grafiku, suderintu su padaliniu, eksploatuojančiu teritoriją, kurioje vykdomi darbai.
		3. Žemės darbų vykdymo vietą darbų vykdytojas privalo aptverti ir pažymėti įspėjamaisiais ženklais, plakatais.
		4. Prieš pradėdamas žemės darbus kelių, pravažiavimų bei aikščių važiuojamoje dalyje darbų vykdytojas turi parengti transporto judėjimo krypties pakeitimo schemą ir suderinti ją su VPGV bei padaliniu, eksploatuojančiu teritoriją.
		5. Apie žemes darbų pradžią kelių, pravažiavimų bei aikščių važiuojamoje dalyje darbų vykdytojas privalo nustatyta tvarka informuoti VPGV.
		6. Apie žemės darbų pradžią geležinkelių infrastruktūros objektų apsauginėse zonose darbų vykdytojas privalo informuoti Transporto skyriaus geležinkelio pervežimų grupės dispečerį ir derinti su juo geležinkelių transporto eismo apribojimą.
		7. Prieš pradėdamas darbus žemės darbų vadovas privalo iškviesti padalinių atstovus, jei jų dalyvavimas numatytas orderio-leidimo darbų vykdymo techninėse sąlygose.
		8. Padalinių, eksploatuojančių inžinerinius tinklus, atstovai turi nurodyti darbų vykdytojui žemės darbų schemoje nurodytų inžinerinių tinklų padėtį vietovėje, ir kartu su darbų vykdytoju pagal darbo brėžinius, SDTP ar konkrečią situaciją nužymėti saugias žemės darbų vykdymo ribas.
		9. Jei būtina, padalinio, eksploatuojančio inžinierinius tinklus, atstovas turi patikslinti kabelių trasų vietas trasos ieškikliu arba pareikalauti iš darbų vykdytojo atlikti inžinerinių tinklų kontrolinį atkasimą rankiniu būdu.
		10. Jei vykdant žemės darbus randami schemose ir planuose nepažymėti inžineriniai tinklai, darbų vykdytojas privalo sustabdyti darbus ir informuoti apie tai SO ir GPS darbuotojus.
		11. SO ir GPS darbuotojai privalo atlikti nepažymėtų inžinerinių tinklų geodezinius matavimus ir nustatyti tinklus eksploatuojančius padalinius arba organizacijas. Tęsti žemės darbus leidžiama suderinus darbų vykdymo technines sąlygas su šių tinklų valdytojais.
		12. Žemės darbų vykdytojas privalo organizuoti atkastų inžinerinių tinklų apsaugą nuo išorinių faktorių poveikio ir nesankcionuoto patekimo į juos.
		13. Žemės darbus pavojingose zonose ir arčiau nei 1 m atstumu nuo kraštinio kabelio leidžiama vykdyti tik turint SDTP.
		14. DRAUDŽIAMA sandėliuoti statybines medžiagas, versti gruntą ar statybos atliekas ant želdinių, požeminių statinių šulinių dangčių, hidrantų, vandens nuleidimo grioviuose.
		15. Baigęs darbus žemės darbų vykdytojas privalo per 3 darbo dienas sutvarkyti darbų vietą, atstatyti pažeistas žemės dangas.
		16. Jei žemės darbų vykdytojas nesilaiko orderyje nurodytų techninių sąlygų, techninę priežiūrą vykdantis IAE darbuotojas savo iniciatyva arba padalinių atstovų prašymu turi teisę sustabdyti darbus. Apie žemės darbų sustabdymą pranešama įrašu statybos darbų žurnale pagal reglamentą [5.1.4], jei toks privalomas.
		17. Jei žemės darbų metu sunaikinami ar sugadinami inžineriniai tinklai arba statiniai, techninę priežiūrą vykdantis IAE darbuotojas turi nedelsiant sustabdyti statybos darbus, informuoti apie įvykį juos eksploatuojančių padalinių vadovus.
		18. Padalinių, eksploatuojančių žemės darbų metu pažeistus inžinerinius tinklus ir statinius, vadovai, gavę pranešimą apie avariją, privalo:
* nedelsiant organizuoti darbus avarijos pasekmėms likviduoti;
* darbų vykdytojui telefonograma pranešti apie žemės darbų sustabdymą;
* organizuoti įvykio tyrimą ir žalos įvertinimą. Apie padarytą žalą surašomas aktas, dalyvaujant darbų vykdytojui, nurodymą-leidimą išdavusio padalinio atstovui, SO ir GPS ir padalinio, eksploatuojančio inžinerinius tinklus ir statinius, atstovams. Akto forma pateikta VĮ IAE dokumentų rengimo taisyklių, DVSta-0251-1, 8 priede. Akte nurodomas žalos pobūdis, priežastys, kaltininkai, priemonės ir terminai žalos padariniams pašalinti.
	+ 1. Už inžinerinių tinklų, kitų inžinerinių statinių sunaikinimą ar sugadinimą atsako žemės darbų vykdytojas teisės aktų nustatyta tvarka, jeigu įstatymai ir kiti teisės aktai nenumato kitaip.
		2. Naujai nutiestus inžinerinius tinklus ir kitus sumontuotus statinius užpilti gruntu leidžiama tik atlikus geodezines nuotraukas ir pasirašius paslėptų darbų aktus, parengtus techninio reglamento [5.1.3] nustatyta tvarka.
		3. Inžinerinių tinklų ir kitų statinių geodezinės nuotraukos atliekamos vadovaujantis techninio reglamento [5.1.6] ir įstatymo [5.1.2] reikalavimais.
		4. Geodezinės nuotraukos turi būti perduotos SO ir GPS spausdintine ir skaitmenine (DWG formatu) forma ne vėliau kaip per 5 dienas po žemės darbų pabaigos.
		5. IAE padalinių ūkio būdu pastatytų inžinerinių tinklų ir kitų sumontuotų statinių geodezines nuotraukas atlieka SO ir GPS darbuotojai.
	1. **Avarinių žemės darbų vykdymas**
		1. Žemės darbai požeminių inžinerinių tinklų avarijų padariniams šalinti gali būti vykdomi be orderio-leidimo, pranešus apie tai avarijos vietoje esančių statinių ir inžinerinių tinklų naudotojams.
		2. Pažeistus ir kitus inžinerinius statinius ar tinklus eksploatuojančių padalinių atstovai privalo avarijos vietoje patikslinti inžinerinių tinklų padėtį ir vietovės plano ištraukoje arba schemoje nustatyti žemės darbų vykdymo ribas ir technines sąlygas.
		3. Nurodymą-leidimą avariniams žemės darbams vykdyti išduoda padalinio, eksploatuojančio pažeistus statinius ar inžinerinius tinklus, atstovas. Nurodymas-leidimas turi būti suderintas su padalinio, kurio teritorijoje vykdomi avariniai žemės darbai ir padalinių, eksploatuojančiais statinius ir inžinerinius tinklus, esančius avarinių darbų zonoje, atstovais.
		4. Po avarijos padarinių likvidavimo turi būti parengtas vamzdyno defektinio ruožo apžiūros aktas. Akto forma pateikta IAE išorinių tinklų ir komunikacijų techninio aptarnavimo instrukcijos, DVSed-1012-41V3, 4 priede.
		5. Avarinių darbų vykdytojas turi informuoti VPGV apie numatomus žemės darbus padidinto gaisringumo zonose bei likviduojant vandentiekio tinklų avarijas.

# DUOMENŲ įrašai

* 1. Orderiai-leidimai registruojami kompiuterizuotoje dokumentų valdymo sistemoje @vilys SO ir GPS ir saugomi IAE dokumentacijos plane nustatytą laikotarpį.
	2. Nurodymus rengia padaliniai, eksploatuojantys teritorijas, inžinerinius tinklus ir statinius, Darbuotojų saugos ir sveikatos instrukcijos, organizuojant darbus pagal nurodymus ir pavedimus, DSSS-0712-5, nustatyta tvarka. Nurodymai registruojami padaliniuose nustatyta tvarka ir saugomi IAE dokumentacijos plane nustatytą laikotarpį.
	3. Žalos nustatymo aktus rengia padaliniai, eksploatuojantys inžinerinius tinklus ir statinius. Aktai registruojami padaliniuose nustatyta tvarka ir saugomi IAE dokumentacijos plane nustatytą laikotarpį.
	4. Vamzdyno defektinio ruožo apžiūros aktus rengia padaliniai, eksploatuojantys žemės darbų metu pažeistus inžinerinius tinklus ir statinius. Aktai registruojami padaliniuose nustatyta tvarka ir saugomi IAE dokumentacijos plane nustatytą laikotarpį.
	5. Įrašai statybos darbų žurnale daromi statybos techninio reglamento [5.1.3] nustatyta tvarka. Žurnalas kartu su statinio vykdomąja technine dokumentacija perduodamas SO ir GPS ir saugomas DVAS archyvinės dokumentacijos grupėje visą statinio eksploatacijos laikotarpį.
	6. Paslėptų darbų aktai rengiami statybos techninio reglamento [5.1.3] nustatyta tvarka. Aktai kartu su statinio vykdomąja technine dokumentacija perduodami SO ir GPS ir saugomi DVAS archyvinės dokumentacijos grupėje visą statinio eksploatacijos laikotarpį.

SO ir GPS vadovė *(Pasirašyta pažangiuoju elektroniniu parašu)* Aida Marcinkutė

|  |  |  |
| --- | --- | --- |
| TD direktorius*(**Pavizuota pažangiuoju**elektroniniu parašu)*Arūnas GarūbisMIVS vadovas*(Pavizuota pažangiuoju**elektroniniu parašu)*Valerij ChmelevskijDVAS vadovė*(Pavizuota pažangiuoju**elektroniniu parašu)*Aurelija Saulytė | PVD direktorius*(Pavizuota pažangiuoju**elektroniniu parašu)*Dmitrij JekateriničevTRS vadovas*(Pavizuota pažangiuoju**elektroniniu parašu)*Stasys Barkauskas | FS vadovas*(Pavizuota pažangiuoju**elektroniniu parašu)*Eugenijus ŠepetysŪS vadovė*(Pavizuota pažangiuoju**elektroniniu parašu)*Elena Kapitanova |

**RYŠYS SU KITAIS DOKUMENTAIS:**

|  |  |  |
| --- | --- | --- |
| Dokumento registracijos kodas arba numeris | Dokumento pavadinimas | Asmens, atsakingo už dokumento analizę, pareigos, vardas, pavardė |
| – | – | – |

**VADOVAUTIS DARBE:**

|  |  |  |  |
| --- | --- | --- | --- |
| Padalinys | Skyrių numeriai | Kas vadovaujasi | Padalinio vadovo vardas, pavardė |
| TD | Visas dokumentas |  RSS, IS, TPS, RATS, KGS, RAAS personalas | ArūnasGarūbis |
| PVD | Visas dokumentas | SO ir GPS personalas | Dmitrij Jekateriničev |
| KR ir AD | Visas dokumentas | ŪS, TRS personalas | TomasLiukaitis |
| VP ir FD | Visas dokumentas | MIVS personalas | OlgaLakina-Raubė |
| FSSK | Visas dokumentas | FSSK personalas | EugenijusŠepetys |

Parengė SO ir GPS vyresnysis geodezijos inžinierius

*(Pavizuota pažangiuoju*

*elektroniniu parašu)*

Aleksandr Grigorjev, tel. 24214

Žemės darbų vykdymo IAE teritorijoje instrukcija

A. G., 1, 2024-01-08 1012A21(2).docx

# priedas 1. paraiškos pavyzdys

|  |
| --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(įmonė, organizacija)**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(padalinio pavadinimas) |
| VĮ Ignalinos atominė elektrinėStatybos organizavimo ir griovimo projektų skyriaus vadovui  |   |
| **PARAIŠKA**\_\_\_\_\_\_\_\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_\_Visaginas |
|  Prašau išduoti leidimą vykdyti žemės darbus. |
| Statinys: |  |
|  |
| (pavadinimas) |
| Žemės darbų tikslas ir pobūdis: |  |
|  |
|  |
|  |
|  |
| Žemės darbų pradžia 20\_\_\_ m. \_\_\_\_\_\_\_\_\_\_\_\_\_\_ mėn. \_\_\_\_ d. |
| Žemės darbų pabaiga 20\_\_\_ m. \_\_\_\_\_\_\_\_\_\_\_\_\_\_ mėn. \_\_\_\_ d. |
|  |
| Žemės darbų vykdytojas: |  |
|  |
| ( pareigos, vardas, pavardė, pareigos, tel. Nr.) |
| PRIDEDAMA:  |
|  1. Suderintas su suinteresuotomis institucijomis projektas (žemės darbų vykdymo aprašas,  |
| schema), kuriame pažymėti esami ir projektuojami inžineriniai tinklai ir nurodytos žemės kasimo vietos, |
| Nr.  |  |
|  |
|  2. Sutartis Nr. |  |
|  |

Pareiškėjo pareigos *(Pasirašyta pažangiuoju elektroniniu parašu)* Vardas, pavardė

Rengėjo nuoroda

# priedas 2. orderio-leidimo pavyzdys

**Valstybės įmonė
Ignalinos atominės elektrinė**

PROJEKTŲ VALDYMO DEPARTAMENTO

STATYBOS ORGANIZAVIMO IR GRIOVIMO PROJEKTŲ SKYRIUS

**orderis-LEIDIMAS
žemės darbAMs vykdyti**

|  |  |  |
| --- | --- | --- |
|  | Nr |  |

Visaginas

|  |  |
| --- | --- |
| Leidimo gavėjas |  |
|  |
| (rangovo arba statytojo įmonės, padalinio pavadinimas, darbų vykdytojo vardas, pavardė, telefono Nr.) |
| Leidžiama vykdyti statinio |  |
|  |
|  |
| (žemės darbų vykdymo vieta, objekto pavadinimas) |
| žemės darbus |  |
|  |
|  |
|  |
| (vykdomų darbų apibūdinimas) |
| Darbai vykdomi remiantis: |
| darbo brėžiniais Nr. |  |
|  |
| geodezinio nužymėjimo aktu Nr. |  |
| žemės darbų schema Nr. |  |
|  |
| Leidimas galioja iki |  |  |
|  | (data) |  |
| Leidimą išdavė:  |  |
|  | (SO ir GPS atstovo pareigos, vardas, pavardė, pasirašyta pažangiuoju elektroniniu parašu)  |

Prieš pradedant vykdyti žemės darbus iškviesti organizacijų, padalinių, eksploatuojančių darbų zonoje esančius inžinerinius tinklus, atstovus, jiems dalyvaujant patikslinti darbų rajone esančių inžinerinių tinklų padėtį, suderinti darbų vykdymo tvarką.

|  |  |  |
| --- | --- | --- |
| Leidimas pratęstas iki |  |  |
|  | (data) |  |
| Leidimą pratęsė:  |  |
|  | (SO ir GPS atstovo pareigos, vardas, pavardė, pasirašyta pažangiuoju elektroniniu parašu) |

**Priedo 2 tęsinys, 2 lapas**

ŽEMĖS DARBŲ VYKDYMO TVARKA

(pildo organizacijų, padalinių, eksploatuojančių darbų zonoje esančius inžinerinius tinklus, atstovai)

|  |  |  |  |
| --- | --- | --- | --- |
| Eil. Nr. | Objektas, padalinys,atstovo vardas, pavardė, telefono Nr. | Darbų vykdymo tvarka | Atstovo parašas, data |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |
| 6 |  |  |  |
| 7 |  |  |  |
| 8 |  |  |  |
| 9 |  |  |  |
| Su darbų vykdymo tvarka susipažinau, leidimą gavau: |
|  |
| (Žemės darbų vykdytojo pareigos, vardas, pavardė)  |

TURINYS

[1. tikslas 1](#_Toc450224010)

[2. taikymo sritis 1](#_Toc450224011)

[3. atsakomybė 1](#_Toc450224012)

[4. apibrėžimai ir sutrumpinimai 2](#_Toc450224013)

[5. nuorodos 3](#_Toc450224014)

[6. IŠANKSTINĖS SĄLYGOS 4](#_Toc450224015)

[7. APRIBOJIMAI 4](#_Toc450224016)

[8. veiksmų tvarka 5](#_Toc450224017)

[9. DUOMENŲ įrašai 9](#_Toc450224018)

[priedas 1. paraiškos pavyzdys 11](#_Toc450224019)

[priedas 2. orderio-leidimo pavyzdys 12](#_Toc450224020)